open-index/open-wikipedia-markdown huggingface dataset:
נבחרת תוניסיה בכדורסל

**נבחרת תוניסיה בכדורסל** (בערבית: **منتخب تونس لكرة السلة**) היא נבחרת הכדורסל הלאומית של תוניסיה ומנוהלת על ידי התאחדות הכדורסל של תוניסיה. 

נבחרת תוניסיה היא אחת הנבחרות החזקות באפריקה וזכתה פעמיים באליפות היבשת בשנת 2011, 2017 ובשנת 2021. כמו כן, סיימה הנבחרת בשנת 1965 במקום השני באליפות אפריקה בכדורסל שאותה אירחה. נבחרת תוניסיה סיימה ארבע פעמים נוספות במקום השלישי באליפות בשנים 1974,1970, 2009 ו-2015.

בעקבות השגת המקום השלישי באליפות אפריקה בכדורסל  בשנת 2009, העפילה נבחרת תוניסיה לראשונה בתולדותיה לאליפות העולם בכדורסל 2010, אך הפסידה בכל משחקיה בטורניר. 
בשנת 2019 השתתפה תוניסיה בפעם השנייה באליפות העולם בכדורסל וסיימה במקום ה-20, הגבוה בתולדותיה.

בעקבות זכייתה באליפות אפריקה בשנת 2011, העפילה נבחרת תוניסיה לראשונה בתולדותיה למשחקים האולימפיים שנערכו בלונדון בשנת 2012, אך גם בטורניר זה הפסידה בכל משחקיה.

## כל האולימפיאדות

## כל אליפויות העולם

## כל אליפויות אפריקה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
תוניסיה
קטגוריה:תוניסיה: כדורסל
דניאלה נרדיני

**דניאלה נרדיני** (באנגלית: **Daniela Nardini**; נולדה ב-26 באפריל 1968 בלארגס) היא שחקנית סקוטית זוכת פרס באפט"א.

## ביוגרפיה
נרדיני גדלה בעיירה לארגס שבמערב סקוטלנד, בה ניהלו הוריה גלידרייה. היא למדה בבית הספר למשחק באדינבורו אך לא הצליחה להתקבל לאקדמיה הסקוטית למוזיקה ודרמה בגלאזגו. היא קיבלה מספר תפקידים קטנים, ובתקופות מסוימות הייתה מובטלת. בשלב מסוים שקלה לוותר על קריירת משחק ולהיות מורה, אך אז לוהקה לסדרת הדרמה של ה-BBC, "החיים האלה". בסדרה זו, ששודרה בשנים 1997-1996 גילמה את דמותה של אנה פורבס, עורכת דין שאפתנית, דעתנית וחדת לשון. התפקיד הקנה לה את פרס באפט"א הסקוטי בקטגוריית השחקנית הטובה ביותר ב-1997, ובפרס באפט"א באותה קטגוריה ב-1998.

בעקבות הצלחתה בסדרה, לוהקה ב-1998 לתפקיד ראשי בסדרת הדרמה "Big Women", שעסקה בקבוצה פמיניסטית בשנות ה-70. בהמשך גילמה תפקידים רבים בטלוויזיה ובקולנוע .

ב-2001 השתתפה בסדרה של ה-BBC, "לשבור את הכלים", כחיילת, אחת משתי הנשים היחידות בפלוגה של גברים, בקורס שאוכלס מאז ומתמיד רק בגברים.

ב-2005 השתתפה בסרט הקולנוע "פסטיבל" שעסק בפסטיבל אדינבורו. הסרט לא זכה להצלחה רבה, אך הוא הקנה לה מועמדות נוספת לפרס באפט"א הסקוטי. כן השתתפה במחזות שונים שהוצגו בתיאטראות בלונדון ובגלאזגו.

לנרדיני גם ניסיון בימתי רב, כולל התפקיד הראשי בהפקתו של דייוויד מקוויקר את קמיל בליריקה, "המרסמית" בשנת 2003; "בנות מובילות" בתיאטרון הסיטיזנס, גלאזגו ב-2004, "קיו קטלני" בתיאטרון אולפני ריברסייד (2004). בשנת 2005 הופיע נרדיני בתפקיד הראשי באטה ג'נקס בתיאטרון פינבורו, לונדון. בין יולי לאוקטובר 2009 הופיעה "חשמלית ושמה תשוקה" בלונדון.
## חיים אישיים
לנרדיני בן ובת, והיא חיה עם בן זוגה בגלאזגו.

## קישורים חיצוניים


* "The ice maiden; Profile: Daniela Nardini", The Sunday Herald, 27.4.2003
* "Daniela Nardini: This life... and the next", The Independent, 20.7.2006


## הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בוגרות הקונסרבטוריון המלכותי של סקוטלנד
קטגוריה:בריטיות שנולדו ב-1968
קטגוריה:בריטים שנולדו ב-1968
שקית

ממוזער|מגוון שקיות קנייה
**שקית** היא תיק קטן, בעל תא אחד, עשוי מנייר, בד או פלסטיק'  משמשת לנשיאת חפצים קלים יחסית. לרוב משמשת שימוש חד פעמי ומושלכת לאחר השימוש.

לשקית שימושים יומיומיים רבים, החל מאריזת כריך לחם לבית הספר או לעבודה בשקית אוכל, וכלה בשקית קניות מפלסטיק או נייר, הניתנת בחנויות כאמצעי נשיאה של הפריטים שנקנו, וכוללת לרוב הדפסה של פרטי החנות, כאמצעי פרסום.

חוזק השקית מותאם לפריטים הנמכרים: חנויות ספרים יעניקו שקיות חזקות ועמידות יותר, בהתאם ובהתחשב בכובד הספרים, ואילו חנויות מזון יעניקו כמות של שקיות דקות יותר.

שקית אטומה משמשת גם כאמצעי פרטיות להסתרת חפצים פרטיים כדי לשאת אותם במקומות ציבוריים, גם כאשר אין בה צורך פרקטי אחר.

חלק ממוצרי החלב, נארזים בישראל בשקית, המשמשת כאריזה. כמו גם שקיות השוקו הייחודיות למדינת ישראל. גם משקאות קלים נארזים בשקיות קטנות, המשמשות בעיקר לחלוקה במקומות ציבוריים, בהפגנות או בכנסים, בהם משתתפים אנשים רבים.

## השפעה אקולוגית
ממוזער|שקיות חלב ישראליות
שקיות פלסטיק הן גורם מזהם. לשקיות פלסטיק לשימוש יחיד לוקח בין 100 ל-500 שנים להתכלות. השקיות מהוות אחוז קטן מאשפת הפלסטיק שמיוצרת על ידי משקי הבית, אך הן נוטות להתפזר ברוח, להתפורר בעקבות חשיפה לשמש, ולהישטף לימים ולאוקיינוסים. בשל הרעילות של חלקיקי הפלסטיק, השקיות גורמות נזק רב, זיהום בלתי-הפיך של מי תהום וקרקעות, פליטה של גזי חממה ופגיעה קשה בשרשרת המזון. גם יצור השקיות הוא מזהם.

שקיות ניתנות למיחזור, אך בשל הערך המועט של הפלסטיק הממוחזר מכל שקית הן ממוחזרות פחות מחומרים אחרים. גם תהליך המיחזור עצמו צורך אנרגיה ומזהם, ובמחלק מהמדינות, כולל ישראל, אין מתקנים למיחזור שקיות, כך שעל מנת למחזרן יש להוביל אותן למדינות אחרות – תהליך מזהם בפני עצמו. מסיבה זו, במדינות רבות יש מגבלות על שימוש בשקיות לשימוש חד-פעמי ואיסורים על חלוקת שקיות בחינם.

השוואה בין הזיהום והנזק האקולוגי שנוצר מייצור שקיות ושימוש בהן לבין זיהום בתחליפים דורשת ניתוח של כל מחזור החיים של המוצר, מרמת ייצור חומר הגלם ועד תהליך המיחזור עצמו. במחקר שנעשה בקנדה בשנת 2021 נטען ששימוש בשקיות פלסטיק לנוזלים עדיף מבחינה אקולוגית על פני שימוש במכלים אחרים, גם אם השקיות לא ממוחזרות והמוצרים החלופיים כן ממוחזרים, בעיקר בשל המסה הנמוכה שלהן. "קרטון" משקה או חלב, מכיל כ-75% נייר שניתן למיחזור בנוסף לחומרים אחרים, כגון אלומיניום ופוליאתילן, שניתנים למיחזור גם כן. נתונים משנת 2019 הראו שבאיחוד האירופי 51% מהקרטונים לנוזלים מוחזרו, ובגרמניה ובלגיה שיעור המיחזור הגיע ל-71%.

## ראו גם
* פסגור
* שקית קניות מפלסטיק

## קישורים חיצוניים

## הערות שוליים

*
קטגוריה:אריזה
נבחרת אלג'יריה בכדורסל

**נבחרת אלג'יריה בכדורסל** (בערבית: **منتخب الجزائر لكرة السلة**) היא נבחרת הכדורסל הלאומית של אלג'יריה. 

הישג השיא של הנבחרת הוא המקום השני באליפות אפריקה בכדורסל שנערכה בשנת 2002. נבחרת אלג'יריה הפסידה בגמר הטורניר לנבחרת אנגולה בתוצאה 78-68. כמו כן סיימה נבחרת אלג'יריה במקום השלישי באליפות שנערכה בשנת 1965.

בשנת 2002 השתתפה נבחרת אלג'יריה, בפעם היחידה בתולדותיה, באליפות העולם בכדורסל, כשהיא מייצגת את אפריקה כסגנית אלופת היבשת. הנבחרת סיימה במקום ה-15 מתוך 16 נבחרות כשהיא מפסידה לנבחרות ארצות הברית, סין, גרמניה וונצואלה ומסיימת בניצחון על לבנון במשחק על מקומות 15-16.

בשנות ה-70 וה-80 ניסתה נבחרת אלג'יריה להעפיל לטורניר הגמר של אליפות אירופה בכדורסל, אך כשלה בכל חמשת ניסיונותיה. כמו כן, נבחרת אלג'יריה מעולם לא הצליחה להעפיל למשחקים האולימפיים

## כל אליפויות העולם

## כל אליפויות אפריקה

## הערות שוליים

אלג'יריה
קטגוריה:אלג'יריה: ספורט
מחוזות אינדונזיה

**מבחינה מנהלית מחולקת [[אינדונזיה]] ל-38 [[מחוז]]ות** (באינדונזית: Provinsi) המהווים את הדרג המנהלי הגבוה ביותר, כאשר ל-9 מתוכן יש מעמד אוטונומי מיוחד.

הפרובינציות מחולקות לפרובינציות משנה (באינדונזית: Kabupaten; באנגלית: Regency) וכן לערים (Kota).
* פרובינציות המשנה מחולקות לנפות, או: תת-פרובינציות (באינדונזית: Kecamatan; באנגלית: District)
* הערים מחולקות לרבעים (Kamamatan).
* כפרים או יישובים הם הרמה המנהלית הקטנה ביותר (Kelurahan ,Desa).

עד שנת 2000 הייתה אינדונזיה מחולקת ל-27 פרובינציות אך מאז פוצלו מספר פרובינציות בכמה שלבים, כשבנובמבר 2012 פוצלה פרובינציית צפון קאלימנטן מפרובנציית מזרח קאלימנטן, ומספר הפרובינציות הגיע ל-34. הצעות לפיצול פרובינציות נוספות נבחנו על ידי ממשלת אינדונזיה, אך פעולות אלו הוקפאו תחת מורטוריום עד שבדצמבר 2022, פוצלה פרובינציית פפואה ל-5 פרובניציות: פפואה, מרכז פפואה, רמת פפואה, דרום פפואה ודרום מערב פפואה, פיצול שהוביל להגדלת מספר הפרובינציות ל-38. בנוסף בינואר של אותה שנה נחקק "חוק בירת המדינה". חוק המורה על הקמת עיר עתידית שתוקם באי קאלימנטן ותיקרא נוסאנטארה, שתהפוך רשמית לפרובינציה ה-39 לאחר מתן צו נשיאותי להעברת בירת המדינה, והחלפת הבירה ג'קרטה.

## אדמיניסטרציה
לכל פרובינציה יש ממשלה מקומית (Dewan Perwakilan Rakyat Provinsi) בראשות מושל (Gubernur), וגוף מחוקק. המושל וחברי הגוף המחוקק נבחרים בהצבעה מקומית אחת לחמש שנים, כשכהונת המושל מוגבלת לשתי קדנציות.

## טבלת המחוזות

## קישורים חיצוניים

## הערות שוליים

*
מחוזות אינדונזיה
קטגוריה:רמת החלוקה המנהלית הראשונה לפי מדינה
רוברט פטנאם

**רוברט דייוויד פטנאם** (באנגלית: **Robert David Putnam**; נולד ב-9 בינואר 1941) הוא חוקר בתחום מדע המדינה ופרופסור באוניברסיטת הרווארד.

## עבודתו האקדמית
פטנאם נולד ברוצ'סטר, ניו יורק, וגדל בפורט קלינטון, אוהיו. הוא עוסק במדיניות ציבורית בבית-הספר לממשל על-שם קנדי באוניברסיטת הרווארד ומלמד פוליטיקה אמריקנית, יחסים בינלאומיים, פוליטיקה השוואתית ומדיניות ציבורית. שימש ראש החוג לממשל בהרווארד, מנהל המרכז לעניינים בינלאומיים ודיקן בית הספר לממשל ע"ש קנדי.

פטנאם חיבר מאמרים וספרים רבים, בהם "משחקים באולינג לבד: הנפילה וההתחדשות של הקהילה האמריקנית" ו"עדיף ביחד: שיקום הקהילה האמריקנית".
בחיבורים אלו ובמאות פרסומים וראיונות בכלי התקשורת, הביא למרכז הדיון הציבורי את מושג ההון החברתי והצביע על ההידרדרות של הלכידות חברתית וההשתתפות האזרחית בחברה האמריקאית, וכן את חשיבותם של אמון, תחושת שותפות ומנגנונים התנדבותיים של שיתוף פעולה לרווחתן של קהילות.

פטנאם הצליח להחדיר את מושגי ההון החברתי גם לשיח של קובעי מדיניות, כך למשל הביא לשילוב מונחים אלו בדוחות הבנק העולמי. הוא שימש כיועץ מיוחד לנשיא ארצות הברית, ביל קלינטון, ומאוחר יותר גם כיועץ לראש ממשלת בריטניה, טוני בלייר.

פטנאם הוא מייסד סמינר "סאגוארו", המפגיש אנשי תאוריה עם אנשי שטח מובילים, כדי ללבן רעיונות לחיזוק הסולידריות החברתית בארצות הברית.

## ספרו "לשחק באולינג לבד"

בשנת 2000 פרסם רוברט פטנאם את הספר  "לשחק באולינג לבד" ("Bowling Alone"), שעורר עניין רב בארצות הברית וברחבי העולם. פטנאם בחן בספרו מגוון של קבוצות ומוסדות חברתיים אמריקאים: מפלגות, כנסיות, מועדוני ספורט, קבוצות לריקמה בצוותא, ארגוני צדקה של מתנדבים, חוגים, ליגות חובבים, קמפיינים לקידום מטרות ציבוריות, מפגשי תרבות, וכמעט כל מוסד או מקום שבו בני אדם נפגשים ועושים משהו בצוותא (שאינו רק קניה ומכירה) נכלל בסקירה רחבה זו.
המסקנה, על פי הספר, היא כי כל המוסדות הללו, בלי יוצא מן הכלל, נמצאים בנסיגה והידלדלות. מספר המשתתפים בהם הולך ופוחת, ובכל שנה נסגרים רבים מהם, בכל רחבי ארצות-הברית. מאז שנות השבעים עוזבים האמריקאים את מרחבי הפעילות המשותפת בקצב גדל והולך.

"Bowling Alone" הביע תחזית פסימית לחברה האמריקאית. כותרת המשנה של הספר היא: "קריסתה ותחייתה של הקהילה האמריקאית". פטנאם מציג בספר קריאה נרגשת להחייאת הקהילה האמריקאית, כצעד אפשרי והכרחי לשם בנייתו מחדש של ההון החברתי המורכב מאמון, השתתפות, ויכולת ממשית של האמריקאים לעצב יחד עם קהילתם את חייהם.

## ביקורו בישראל
בנובמבר 2003 ביקר פטנאם בישראל כאורח הסוכנות היהודית והחוג למדיניות ציבורית בפקולטה למדעי החברה באוניברסיטת תל אביב. הוא הרצה בפני בכירים באקדמיה, סטודנטים ומובילי תוכניות חברתיות.
בביקור בישראל אמר: "פוליטיקה מתקדמת לא יכולה לצמוח יש מאין. היא צריכה להיבנות על חידוש המארג החברתי... זה לא יכול לקרות במדינות שבהן מכהנות ממשלות מעודדות שחיתות, ושהאמון ביניהן לבין האזרחים נפגם. אלה, יותר מכל דבר אחר, מהוות סכנה אמיתית להון החברתי".

## קישורים חיצוניים

* 
* 
* 

## הערות שוליים

קטגוריה:חוקרי מדע המדינה אמריקאים
קטגוריה:סגל אוניברסיטת הרווארד
קטגוריה:סגל אוניברסיטת מישיגן
קטגוריה:בוגרי מכללת סווארת'מור
קטגוריה:בעלי תואר דוקטור מאוניברסיטת ייל
קטגוריה:נשיאי האגודה האמריקאית למדע המדינה
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:חוקרי יחסים בין-לאומיים אמריקאים
קטגוריה:זוכי מלגת גוגנהיים
קטגוריה:זוכי מדליית מדעי הרוח
קטגוריה:סגל בית הספר לממשל באוניברסיטת הרווארד
קטגוריה:אמריקאים שנולדו ב-1941
נבחרת סודאן בכדורסל

**נבחרת סודאן בכדורסל** היא נבחרת הכדורסל הלאומית של סודאן. 

נבחרת סודאן היא אחת הנבחרות החלשות כיום באפריקה. הישג השיא של הנבחרת הוא המקום השני באליפות אפריקה בכדורסל הראשונה שנערכה בשנת 1962. הנבחרת סיימה במקום השני מתוך חמש נבחרות אחרי נבחרת מצרים ולפני נבחרות מרוקו, גינאה ואתיופיה. באליפות שהתקיימה בשנת 1975 סיימה הנבחרת במקום השלישי מתוך שש נבחרות.

סודאן השתתפה גם באליפות הבאה שנערכה בשנת 1978 אך מאז לא השתתפה יותר בטורנירי הגמר של אליפות אפריקה בכדורסל.

נבחרת סודאן מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

*
סודאן
נבחרת כף ורדה בכדורסל

**נבחרת כף ורדה בכדורסל** היא נבחרת הכדורסל הלאומית של כף ורדה. מנוהלת על ידי התאחדות הכדורסל של כף ורדה. 

נבחרת כף ורדה היא נבחרת חדשה יחסית שהישג השיא שלה הוא המקום השלישי באליפות אפריקה בכדורסל שנערכה בשנת 2007, כאשר היא מנצחת את נבחרות מרוקו, רואנדה, ניגריה ומצרים בדרכה אל ההישג המפתיע. למרות זאת, סיימה הנבחרת את משחקיה במאזן סלים שלילי בעקבות שתי תבוסות קשות לאלופה אנגולה בשלב הבתים המוקדם ובחצי הגמר.

בעקבות ההישג, העפילה נבחרת כף ורדה לטורניר המוקדמות של אולימפיאדת 2008 אך שם הובסה על ידי נבחרות ניו זילנד וגרמניה ולכן לא עלתה למשחקים האולימפיים.

נבחרת כף ורדה העפילה לראשונה בתולדותיה לטורניר גמר אליפות העולם בכדורסל בשנת 2023 אך לא עברה את שלב הבתים וסיימה במקום ה-28. נבחרת כף ורדה מעולם לא העפילה למשחקים האולימפיים.

## כל אליפויות העולם

## כל אליפויות אפריקה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
כף ורדה
קטגוריה:כף ורדה: כדורסל
נבחרת מאלי בכדורסל

**נבחרת מאלי בכדורסל** היא נבחרת הכדורסל הלאומית של מאלי. 

הישג השיא של הנבחרת הוא מקום שני באליפות אפריקה בכדורסל בשנת 2025

נבחרת מאלי מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## קישורים חיצוניים
* 

## הערות שוליים

מאלי
כדורסל
החלפת הקשר

במחשב, **החלפת הקשר** (context switch) היא הפסקת ביצועו של תהליך אחד באמצעות המעבד, על מנת לבצע תהליך אחר. באמצעות החלפת הקשר, מספר תהליכים יכולים לחלוק את אותו מעבד. בדרך כלל החלפת הקשר מנוהלת על ידי מערכת הפעלה, שתפקידה לקשר בין החומרה לתוכנה, ואף מהווה את אחד התפקידים המרכזיים של גרעין מערכת ההפעלה.

בהחלפת הקשר מצב האוגרים במעבד נשמר בזיכרון המחשב כדי לאפשר את המשך התהליך בעתיד. לאחר מכן מערכת ההפעלה מכניסה למעבד את נתוני ריצת תהליך מוקפא אחר במטרה לבצעו. בסיום התהליך האחרון, מחזירה את נתוני הריצה של התהליך הקודם אל המעבד וממשיכה את ריצתו מאותה הנקודה בה הפסיק. החלפת הקשר היא כלי חיוני במחשבים הפועלים בריבוי משימות הרצות על מעבד יחיד. תהליך החלפת ההקשר נחשב לתהליך בזבזני מבחינת משאבי מערכת ועל כן מערכות הפעלה מנסות לבצע אופטימיזציה בשימוש בהן.

קיימים שלושה תרחישים בהם יש צורך בהחלפת הקשר:
* במחשב הפועל בריבוי משימות, קיים סדרן תוכניות (scheduler) הקובע את סדר הרצת התוכניות ומקצה "זמן מעבד" לכל תהליך. כש"זמן מעבד" של תהליך אחד מסתיים, מופעלת פסיקה שתגרור החלפת הקשר.
* ארכיטקטורות מסוימות (למשל ארכיטקטורת x86 של אינטל) הן מונחות-פסיקות. משמעות הדבר היא שאם המעבד צריך לבצע קריאה מהדיסק, למשל, הוא ישלח את בקשת הקריאה ויעבור לבצע פעולות אחרות במקום להמתין. עם סיום הקריאה מהדיסק תופעל פסיקה שתגרור החלפת הקשר. הפסיקה מהדיסק תטופל על ידי שגרת טיפול בפסיקה.
* במעבר בין מצב משתמש (user mode) למצב גרעין (kernel mode), תלוי במערכת ההפעלה, תיתכן החלפת הקשר.

קטגוריה:תהליכים (מדעי המחשב)
נבחרת קמרון בכדורסל

**נבחרת קמרון בכדורסל** היא נבחרת הכדורסל הלאומית של קמרון. מנוהלת על ידי התאחדות הכדורסל של קמרון.

נבחרת קמרון היא אחת הנבחרות החזקות ביותר כיום באפריקה, אך היא נבחרת חלשה בקנה מידה עולמי. 

הישג השיא של הנבחרת הוא המקום השני באליפות אפריקה בכדורסל שנערכה בשנת 2007. הנבחרת הפסידה במשחק הגמר של האליפות לאנגולה בתוצאה 86-72.
בעקבות ההישג, העפילה נבחרת קמרון לטורניר המוקדמות של אולימפיאדת 2008 אך שם הפסידה לנבחרות קרואטיה ופוארטו ריקו ולכן לא עלתה למשחקים האולימפיים.
נבחרת קמרון מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קמרון
קטגוריה:קמרון: ספורט
נבחרת הרפובליקה של קונגו בכדורסל

**נבחרת קונגו בכדורסל** היא נבחרת הכדורסל הלאומית של הרפובליקה של קונגו. 

הישג השיא של הנבחרת הוא מקום חמישי באליפות אפריקה בכדורסל בשנת 1980.
נבחרת קונגו מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

הרפובליקה של קונגו
קטגוריה:הרפובליקה של קונגו: ספורט
נבחרת גבון בכדורסל

**נבחרת גבון בכדורסל** היא נבחרת הכדורסל הלאומית של גבון. 

נבחרת גבון השתתפה שלוש פעמים באליפות אפריקה בכדורסל. מיקום השיא שלה היה באליפות שנערכה ב-2015, בה סיימה במקום השמיני. 
נבחרת גבון מעולם לא העפילה למשחקים האולימפיים או לאליפות העולם בכדורסל.

השחקן הבולט בתולדות הנבחרת הוא סטפון לאזמה, ששיחק בעברו תקופה קצרה ב-NBA.

## כל אליפויות אפריקה

## הערות שוליים

גבון
קטגוריה:גבון: ספורט
נבחרת קניה בכדורסל

**נבחרת קניה בכדורסל** היא נבחרת הכדורסל הלאומית של קניה. 

הישג השיא של הנבחרת הוא המקום הרביעי באליפות אפריקה בכדורסל, שאותה אירחה בשנת 1993.
מאז הישג זה, לא השתתפה הנבחרת באליפות אפריקה או בכל טורניר משמעותי אחר.
נבחרת קניה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

קניה
קטגוריה:קניה: ספורט
שונסוקה נקמורה

**שונסוקה נקמורה** (ביפנית: **中村俊輔**; נולד ב-24 ביוני 1978 ביוקוהמה שביפן) הוא כדורגלן עבר יפני. נקמורה הוא אחד מהשחקנים האסייתיים הבולטים ביותר ששיחקו באירופה, והוא אף היפני הראשון שהבקיע שער בליגת האלופות. נקמורה ידוע גם בשל הבעיטות החופשיות שלו.

## קריירה
הוא החל את קריירת המועדונים שלו ביוקוהמה אף מרינוס, ולאחר מכן עבר לקבוצת רג'ינה קלצ'ו מאיטליה. ב-25 ביולי 2005 הוא עבר לקבוצת סלטיק תמורת סכום של 1.25 מיליון לירות שטרלינג.

לאחר 4 עונות בסקוטלנד עבר לשחק בליגה הספרדית במדי קבוצת אספניול, לאחר שמומחים רבים סברו שהשחקן יחזור לשחק בקבוצת בה החל את הקריירה שלו. נקמורה חתם על חוזה לשתי עונות בלבד. 

במרץ 2010 חזר ליוקוהמה אף מרינוס.

נקמורה זכה עם נבחרת יפן בגביע אסיה בטורניר של שנת 2000 ובזה של שנת 2004, בו נבחר גם לשחקן המצטיין. הוא השתתף במונדיאל 1997 לנוער, ובאולימפיאדת סידני כחבר בסגל הנבחרת עד גיל 23. נקמורה היה עם נבחרת יפן בשני מונדיאלים: מונדיאל 2006, בו יפן הודחה בשלב הבתים, ומונדיאל 2010, בו יפן הודחה בשמינית הגמר נגד  בפנדלים.

## קישורים חיצוניים

* 

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני רג'ינה קלצ'ו
קטגוריה:כדורגלני סלטיק
קטגוריה:כדורגלני אספניול
קטגוריה:כדורגלני יוקוהמה אף. מרינוס
קטגוריה:כדורגלני ג'ובילו איוואטה
קטגוריה:כדורגלני נבחרת יפן
קטגוריה:כדורגלנים באולימפיאדת סידני (2000)
קטגוריה:כדורגלני גביע הקונפדרציות 2003
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:ספורטאים זרים באיטליה
קטגוריה:ספורטאים זרים בסקוטלנד
קטגוריה:ספורטאים זרים בספרד
קטגוריה:יפנים שנולדו ב-1978
נבחרת ליבריה בכדורסל

**נבחרת ליבריה בכדורסל** היא נבחרת הכדורסל הלאומית של ליבריה. 

נבחרת ליבריה היא מהנבחרות החלשות באפריקה ובעולם.
הישג השיא של הנבחרת הוא המקום התשיעי, מתוך עשר נבחרות,  באליפות אפריקה בכדורסל שנערכה בשנת 1983.
הנבחרת השתתפה פעם נוספת באליפות אפריקה בכדורסל בשנת 2007 וסיימה במקום ה-16 האחרון.
נבחרת ליבריה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

ליבריה
קטגוריה:ליבריה: ספורט
נבחרת סומליה בכדורסל

**נבחרת סומליה בכדורסל** היא נבחרת הכדורסל הלאומית של סומליה.

נבחרת סומליה היא מהנבחרות החלשות באפריקה. 

הישג השיא של הנבחרת הוא מקום שלישי באליפות אפריקה בכדורסל, אותה אירחה בשנת 1981. 
הנבחרת השתתפה גם באליפות בשנת 1983 אך מאז לא השתתפה באליפות אפריקה בכדורסל או בכל טורניר משמעותי אחר.
נבחרת סומליה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

סומליה
קטגוריה:סומליה: ספורט
פלנקס (מערכת נשק)

**פלנקס** (באנגלית: (Close In Weapon System) **Phalanx CIWS**) היא מערכת הגנה אקטיבית להשמדת טילים, רקטות וארטילריה בטווח קצר מבוססת תותחים מתוצרת ארצות הברית.

## מבנה ומאפיינים
הפלנקס מורכבת ממערכת תותחים אוטומטיים ומכ"ם אמריקאים.

תותחי "פלנקס", אותם מייצרת החברה האמריקאית "ריית'יאון" (Raytheon), יועדו במקור להגנה על ספינות מפני טילים הנורים אליהן. סוללת "פלנקס" כוללת ארבעה תותחי M61A1 וולקן רב קניים בקליבר 20 מילימטרים ומכ"ם שעוקב אחר מסלול הטיסה של האיום, מעריך את מסלולו ומורה לירות עליו מטווח של עד קילומטר וחצי. קצב האש של המערכת מגיע לחמישים עד שבעים וחמישה קליעים (פגזים) בשנייה, שמהירות הלוע שלהם עולה על קילומטר בשנייה.

תותחים כאלה היו מותקנים בכל ספינות הטילים של חיל הים הישראלי. הכוחות המזוינים של ארצות הברית הפעילו תצורה יבשתית של מערכת זו בהצלחה בעיראק, שם היא מגינה על בסיסיו מירי טילים ופצצות מרגמה. ישראל שקלה להצטייד בתצורה היבשתית, כאשר מערכת כיפת ברזל עדיין הייתה בפיתוח אך בהמשך העדיפה להפנות את המשאבים לפיתוח כיפת ברזל עקב שטח כיסוי גדול יותר ועקב יכולת התמודדות עם איומים נוספים כגון רקטות גראד.

כינויה הלא רשמי של המערכת הוא R2-D2 בשל דמיון הראדום של המערכת לרובוט מסדרת סרטי מלחמת הכוכבים. ממוזער|250px|מערכת פלנקס קרקעית

## שירות מבצעי
בשנת 1983 ו־1989 תוך כדי אימונים בירי חי של צי ארצות הברית נגד כטב"ם מטרה, יירטה המערכת את המטרה אולם שברי הכטב"ם נפלו על הספינה וגרמו לנזק ואף למוות.

בשנת 1991 במלחמת המפרץ נורו לעבר ספינות ארצות הברית ובריטניה טילים עיראקיים, חלק מהטילים יורטו על ידי הפלנקס.

בשנת 1996 הופל בטעות מפציץ A-6 אינטרודר של חיל הים האמריקאי, על ידי מערכת פלנקס של חיל הים היפני.

הכוחות המזוינים של ארצות הברית ובריטניה הפעילו תצורה יבשתית של מערכת (בשם Counter-RAM) זו בעיראק, שם היא הגנה על בסיסיהם מירי טילים ופצצות מרגמה.

ב-30 בינואר 2024, יירטה מערכת פלנקס בהצלחה טיל חות'י ששוגר כנגד משחתת אמריקנית בים האדום.

במהלך מבצע שאגת הארי, יירתה מערכת הנשק כלי טיס בלתי מאויישים של איראן, שכוונו כלפי נכסים ונציגויות אמריקניות במזרח התיכון

## משתמשים
ממוזער|300px|מפת מפעילי הפלנקס (בכחול)

## קישורים חיצוניים

* 
* 
* מידע על מערכת פלנקס, אתר חברת ריית'יאון
* אריה קיזל,	[פאלנקס שלב נוסף בלוחמת הנט"ל'''](https://beingalim.files.wordpress.com/2021/01/1984-3-beingalim-161.pdf	'''וולקן),	'בין גלים' 161 מרץ 1984	2.
* פלנקס קו ההגנה האחרון כנגד טילים באתר UK Navy Lookout 
* R2D2 ההיסטוריה והטכנולוגיה של הפלנקס באתר Naval Weapons 
## הערות שוליים

קטגוריה:הגנה נגד טילים
קטגוריה:תותחים נגד מטוסים
קטגוריה:כלי ירייה רב-קניים
קטגוריה:חיל הים הישראלי: אמצעי לחימה
סמינומה

**סמינומה** (באנגלית: **Seminoma**) הוא סוג של סרטן האשכים. מקובל לחלק את סרטן האשכים לסרטן מסוג סמינומה ולסרטן שאיננו סמינומה, עקב השוני בפרוגנוזה ובשיטות הטיפול.

בדרך כלל סרטן האשכים יוצר בשק האשכים גוש מוצק ההולך וגדל, שיכול להיות מכאיב למדי. לעיתים נקרעים כלי דם בתוך הגידול והתוצאה היא היווצרותו של גוש הגדל במהירות וגורם לכאבים עזים.

לרוב, הרמות של שני הורמונים בדם, אלפא פטו פרוטאין וה-HCG עולה אצל גברים החולים בסרטן האשכים.

סמינומה מהווה כ-30% עד 40% מכלל הגידולים של תאי הנבט של האשך. שיא שכיחותו אצל גברים בגיל 40, והוא לרוב אינו מתפתח אצל ילדים. רק בכמיעוט מן המקרים (3%) הסרטן מתפתח בשני האשכים (דו צידי).
ישנם מספר סוגים של סמינומות שיתוארו בקצרה להלן, כאשר בכל הצורות של הסמינומה מדובר בגידולים גדולים, כאשר האשך יכול לגדול פי עשרה מהממדים הנורמליים שלו.

### סוגים
* **סמינומה טיפוסית**: סמינומה טיפוסית, או typical seminoma, הוא גידול הנוטה יותר מכולם להיות מורכב מסוג אחד ואחיד של תאים. הגידול בנוי מגושים של תאים הנקראים תאי סמינומה- אלו הם תאים גדולים, עגולים, בעלי גבולות חדים וציטופלזמה בהירה, המכילה גליקוגן ולעיתים ווקואלות של שומן. הגרעין של התא הסרטני הוא גדול. בין גושי התאים הסרטניים מפרידות מחיצות עדינות ובהן הסננה של לימפוציטים ותאי פלזמה, כאשר לעיתים ניתן למצוא במחיצות אלו גם גרנולומות הדומות לאלו של שחפת אך ללא נמק גבינתי. בכ- 10% מהסמינומות הנ"ל מופיעים תאי ענק אשר מפרישים את ההורמון HCG.
* **סמינומה אנאפלסטית**: כ-10% מן הסמינומות הן אנאפלסטיות – כלומר, תאי הגידול אינם אחידים, לא סדירים וחסרי גבולות ברורים (מכאן השם). לגידול מסוג זה התנהגות תוקפנית יותר.
* **סמינומה ספרמטוציטית**: זוהי סמינומה מסוג נפרד, אשר שונה מיתר הסמינומות בכך שהיא לרוב פוגעת בגברים מבוגרים יותר, מעל גיל 50, והפרוגנוזה של גידול זה היא יחסית טובה, כיוון שהוא צומח באופן איטי יחסית וכמעט לעולם אינו שולח גרורות.

## פרוגנוזה וטיפול בסמינומה
לגידולים מסוג סמינומה יש את אחת הפרוגנוזות הטובות ביותר בין הגידולים הממאירים, בשיעור של למעלה מ-95% בקרב מטופלים המגיעים לטיפול בשלבים הראשונים של המחלה. מרבית החולים (70%) מגיעים לרופא כשהגידול מוגבל לאשך בלבד, ולכן ניתן לטפל באופן יעיל יחסית בסרטן זה, על ידי כריתת האשך, דבר שאינו פוגע בפוריות הגבר.
הטיפול בסמינומה כולל הקרנות, כריתת אשך ובמקרים מתקדמים שימוש בכימותרפיה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים ראשוניים לפי מיקום
קטגוריה:הפרעות באשך
מנשה רז

**מנשה רז** (נולד ב-28 באוגוסט 1946) הוא עיתונאי, במאי טלוויזיה, עורך, קריין, מגיש ומנחה טלוויזיה ורדיו. עורך ומנחה התוכנית "מסיבת עיתונאים" בערוץ 1.

## ביוגרפיה
[שמאל|ממוזער|250px|רז מגיש תוכנית ב[רשת ב', 1969]]
רז נולד בגדרה ומתגורר כיום בהרצליה. אביו, אריה רז, שרת כאל"ם בצה"ל. רז התגייס לעתודה האקדמית הצבאית ובמהלך הלימודים באוניברסיטה השתתף בקורס קריינים בקול ישראל. הוא עזב את העתודה והתגייס לשירות בגלי צה"ל ככתב צבאי, עורך ומגיש תוכניות. עם שחרורו מצה"ל הוא השלים את הלימודים בחוג למדעי המדינה ויחסים בינלאומיים באוניברסיטה העברית והצטרף לקול ישראל. במסגרת עבודתו בקול ישראל הגיש רז מגוון תוכניות, בהן מהדורות חדשות, תוכניות מוזיקה קלה ופופ, מצעד הפזמונים העברי והיה המגיש והמנחה הראשון של התוכנית "שירים ושערים".

בסוף שנת 1972 הצטרף רז לטלוויזיה הישראלית ככתב חדשות ובמאי סרטים דוקומנטריים. הוא זכה בפרס כינור דוד לסרט הדוקומנטרי הטוב של השנה (1979) על סדרת סרטים דוקומנטאריים שביים על מצב בתי הסוהר בישראל. בעקבות שידור הסדרה בטלוויזיה, הוקמה ועדת קנת לבדיקת מצב בתי הכלא בישראל.

רז שימש בתפקידים שונים במסגרת הערוץ הראשון, בהם עורך ומנחה מבט לחדשות, כתב במגוון רחב של תחומים כמו: פוליטי, צבאי ועוד, עורך ומגיש התוכניות "משחק השבת" ו"מסיבת עיתונאים".

במסגרת שירות המילואים בצה"ל היה רז אחראי על התיעוד המבצעי של חיל-האוויר, ונטל חלק בתיעוד מבצעים ופעולות שונות של חיל-האוויר.

במשך חמש שנים כיהן רז כמרצה מן החוץ בחוג לקולנוע וטלוויזיה באוניברסיטת תל אביב. כמו כן הוא שימש כמרצה מן החוץ במכללת תל-חי, במכללת ספיר, במכללה למנהל ובקורס יחסי ציבור באוניברסיטת בר-אילן.

בשנת 1999 פרש רז מרשות השידור ושימש כאחראי על מערך התקשורת והדוברות של מפלגת המרכז לקראת הבחירות לכנסת. לאחר הבחירות מונה רז כמנכ"ל קרן גבריאל שרובר ולאחר מכן שימש כמנהל התקשורת של חברת IMAGESAT – חברה בת של התעשייה האווירית לישראל. בשנת 2003 שב לעשייה העיתונאית כמנחה וכתב בחברת החדשות של ערוץ 10. ב-2011 הכריז רז על כוונתו לרוץ לכנסת מטעם מפלגת קדימה.
בשנת 2014, לאחר מבצע צוק איתן עבר להתגורר בקיבוץ נחל עוז במשך שנה.
רז היה חבר במספר ועדות ומועצות מנהלים בהם ועדה מיוחדת להסברה של ההסתדרות הרפואית בישראל, הנהלת המועצה לשלום ולביטחון, דירקטוריון מת"ב.

## חיים אישיים
בתו מאיה רז נשואה לשחקן מארק איווניר.

## סרטים
בין סרטיו הבולטים של רז:
"גשמי קיץ" – יחד עם רם לנדס על ההתנתקות מזווית הראייה של הפיקוד בצה"ל;
"האחת" – טייסת 201 במלחמת יום הכיפורים;
תיעוד שיגור לוויין הצילום ארוס A1;
"הפלמ"ח במאבק נגד הבריטים";
"ההעפלה אחרי שואת היהודים באירופה – הפל"ים";
"פרידה מסיני" – פינוי בסיסי חיל-האוויר ופינוי בסיסי צה"ל מסיני. ביקור משלחת קציני צה"ל באתרי השואה בפולין – בשיתוף דובר צה"ל.
רוברט מקסוול בישראל;
מאה שערים של נטורי קרתא.

בקולו שידר את יציאת כוחות צה"ל מלבנון אל רצועת הביטחון, בסיום הסרט "שתי אצבעות מצידון", בהפקת דובר צה"ל.

## קישורים חיצוניים

* קטע מתוך טקס פרס תפוח הזהב לשנת 1990
* 
* 

## הערות שוליים

קטגוריה:אנשי טלוויזיה ישראלים
קטגוריה:הערוץ הראשון: שדרנים ומנחים
קטגוריה:עיתונאים ישראלים
קטגוריה:עיתונאים כותבי עברית
קטגוריה:במאי טלוויזיה ישראלים
קטגוריה:מנחי טלוויזיה ישראלים
קטגוריה:חיילי גלי צה"ל
קטגוריה:בוגרי תיכון דה שליט
קטגוריה:בוגרי האוניברסיטה העברית בירושלים
קטגוריה:סגל המכללה האקדמית ספיר
קטגוריה:זוכי פרס כינור דוד
קטגוריה:פעילי מפלגת קדימה
קטגוריה:שירים ושערים
קטגוריה:ישראלים שנולדו ב-1946
פיליפ ריצ'י

**פיליפ ריצ'י** (אנגלית: **Philip Richie**; נולד ב-30 במאי 1980) הוא כדורסלן-עבר אמריקאי ששיחק בעמדת הפאוור פורוורד. גובהו 2.03 מטרים.
## קריירה
ריצ'י, יליד סקרמנטו שבקליפורניה, הוא בוגר אוניברסיטת המדינה של אורגון. לאחר שלא נבחר בדראפט ה-NBA 2003 ניסה להתקבל לסקרמנטו קינגס מליגת ה-NBA, והוחתם על חוזה אך שוחרר לפני פתיחת העונה והחל את קריירת הבוגרים שלו בהאנטסוויל מליגת ה-NBDL.

בעונת 2004/2005 חתם ריצ'י במנרסה מהליגה הספרדית, ובעקבות יכולתו הטובה הוחתם לעונה נוספת. אולם, בעונתו השנייה בקבוצה הוא לא זכה לדקות משחק רבות בשל צירופו של רודני וייט, ועזב את מנרסה בסיום העונה.

בעונת 2006/2007 שיחק ריצ'י בקבוצה הדרום קוריאנית פוסאן מג'יק ווינגס, בה שיתף פעולה עם ארון מגי. הוא העפיל עם הקבוצה עד לגמר הפלייאוף של הליגה, בו היא הפסידה את האליפות במשחק השביעי.

לאחר מכן חזר ריצ'י לאירופה וחתם במועדון הצרפתי לה מאן, עמו הפסיד פעמיים למכבי תל אביב ביורוליג למרות שהצטיין במשחק בצרפת עם 17 נקודות. את העונה סיים ריצ'י עם ממוצעים של 10.3 נקודות ו-3.3 ריבאונדים ב-19 דקות למשחק.

בנובמבר 2008 חתם ריצ'י בעירוני נהריה, איתה הגיע לפלייאוף אך הסתכסך כלכלית עם הקבוצה שביקשה ממנו לקצץ כ-20,000 דולרים משכרו כחלק מתוכנית ההבראה של המועדון. בקיץ 2009 הוזכר כמועמד להפועל ירושלים אך לבסוף בחר לשחק בעונת 2009/2010 בנימבורק הצ'כית איתה השתתף ביורוקאפ.

ב-2010 הצטרף למועדון היפני טויוטה אלווארק בו שיחק עד שפרש ב-2014.

## קישורים חיצוניים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:כדורסלנים אמריקאים
קטגוריה:בוגרי אוניברסיטת המדינה של אורגון
קטגוריה:כדורסלני מנרסה
קטגוריה:כדורסלני לה-מאן סארת
קטגוריה:כדורסלני עירוני נהריה
קטגוריה:כדורסלני נימבורק
קטגוריה:קליפורניה: כדורסלנים
קטגוריה:אמריקאים שנולדו ב-1980
נבחרת מאוריטניה בכדורסל

**נבחרת מאוריטניה בכדורסל** היא נבחרת הכדורסל הלאומית של מאוריטניה. 

הישג השיא של נבחרת מאוריטניה הוא המקום השישי באליפות אפריקה בכדורסל שנערכה בשנת 1985.
נבחרת מאוריטניה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

מאוריטניה
קטגוריה:מאוריטניה: ספורט
נבחרת מוזמביק בכדורסל

**נבחרת מוזמביק בכדורסל** היא נבחרת הכדורסל הלאומית של מוזמביק. 

הישג השיא של נבחרת מוזמביק הוא המקום החמישי באליפות אפריקה בכדורסל שנערכה בשנת 1983.

נבחרת מוזמביק מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

מוזמביק
קטגוריה:מוזמביק: ספורט
היימיש

שמאל|ממוזער|250px|הירחון ה-50 של "היימיש"
"**היימיש**: זשורנאל פאר ליטעראטור, קריטיק און סאציאלע פראבלעמען" (יידיש: "כתב עת לספרות, לביקורת ולבעיות חברתיות"; "היימיש" פירושו "בֵּיתי") היה כתב עת חודשי ביידיש לספרות, ביקורת ונושאים חברתיים. המוציא לאור והעורך של העיתון היה הסופר והעיתונאי **[[משה גרוסמן]]**.

הגיליון הראשון של "היימיש" יצא לאור בישראל בחודש יוני 1956 והאחרון בספטמבר 1961, עם מותו של העורך. סך הכל נערכו ופורסמו על ידי גרוסמן שישים ושישה גליונות. לאחר מותו פורסמו שלושה גליונות כפולים נוספים של "היימיש" על ידי רעיתו רוזה (רחל) ועורכים מקצועיים, ומאז פסק להופיע.

"היימיש" הופץ בארץ ישראל ובתפוצות, ועורר סקרנות ועניין. כתב העת היווה מקום שבו התאפשר ביטוי חופשי בנושאים ספרותיים וחברתיים, וכן מקום פרסום לשירים, סיפורים ומאמרי ביקורת מאת אנשי רוח, ספרות וחברה יידים מכל העולם.

קטגוריה:כתבי עת ביידיש
קטגוריה:ישראל: כתבי עת ספרותיים
נבחרת רואנדה בכדורסל

**נבחרת רואנדה בכדורסל** היא נבחרת הכדורסל הלאומית של רואנדה. 

נבחרת רואנדה השתתפה שבע פעמים באליפות אפריקה בכדורסל והישג השיא שלה הוא המקום התשיעי, בו סיימה בשנת 2009.

נבחרת רואנדה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

רואנדה
קטגוריה:רואנדה: ספורט
יודישער פערלאג

[שמאל|ממוזער|200px|[חותם ההוצאה, בעיצובו של א"מ ליליין]]
**יודישער פערלאג** ("יִידִישֶר פֶרלָאג", מגרמנית: **Jüdischer Verlag**, "ההוצאה היהודית") היא הוצאת ספרים יהודית שנוסדה בברלין בשנת 1902. 

מייסדי ההוצאה היו חברי הפרקציה הדמוקרטית: מרטין בובר, חיים ויצמן, אפרים משה ליליין, ברתולד פייבל ודייוויס טריטש. בין השנים 1902–1907 עמד בראשה פייבל.
ההוצאה נוסדה חודשים אחדים לאחר שמרטין בובר הכריז על הקמתהּ בקונגרס הציוני החמישי, כחלק מן המאבק למען גיבוש תרבות לאומית חילונית ולמען קידום מקום האמנות בתהליך התחייה הלאומית היהודית. מטרת ההוצאה הייתה לתרום להפצת האמנות היהודית, ולשם כך ביקש בובר את תמיכתהּ הכלכלית של ההסתדרות הציונית.

בהוצאה יצאו לאור יצירות שנכתבו בגרמנית (פרוזה וספרי עיון) ותרגומים לגרמנית של ספרות ביידיש ובעברית. לאחר זמן החלה ההוצאה להדפיס גם ספרים בעברית.

בין מפעלי ההוצאה: 
* תרגום מלא של התלמוד הבבלי לגרמנית, בידי לזרוס גולדשמידט. 
* ספרו של שמעון דובנוב "דברי ימי עם עולם" (בעשרה כרכים), שנכתב במקור ברוסית, אך פורסם לראשונה בתרגומו לגרמנית. 
* יצירות מאת אחד העם, חיים נחמן ביאליק, בנימין זאב הרצל, מקס נורדאו, ארתור רופין וש"י עגנון (שגם עבד בהוצאה בצעירותו). 

בשנת 1931 יצאה לאור, בהוצאת שוקן, המהדורה הראשונה של כל סיפוריו של ש"י עגנון, בארבעה כרכים. ד"ר זיגמונד קצנלסון, מנהלה של "יודישער פערלאג" עצר את הפצתה של המהדורה, בנימוק שזכויות היוצרים על חלק מהסיפורים הן בידי "יודישער פערלאג". הסכסוך הסתיים כעבור כחמישה חודשים, לאחר שהוצאת שוקן רכשה את כל מלאי ספרי עגנון שבידי "יודישער פערלאג".

בשנת 1937 עלה קצנלסון לארץ-ישראל, הקים את "הוצאה עברית", והעביר אליה את נכסיה של היודישער פערלאג, ובעיקר את זכויות היוצרים שהיו בידי ההוצאה. בשנת 1938 נסגרה "יודישער פערלאג" על ידי המשטר הנאצי. 

בשנת 1958 נפתחה ההוצאה מחדש, וב-1990 נרכשה השליטה בה על ידי Suhrkamp Verlag.

## קישורים חיצוניים

* 
* Jüdischer Verlag, The George Washington University
* תצלום מייסדי ה"יודישער פערלאג", מתוך הארכיון הציוני (בספריית אוניברסיטת הרווארד)

קטגוריה:הוצאות ספרים עבריות
קטגוריה:אמנות יהודית
קטגוריה:הוצאות ספרים יהודיות
נבחרת לוב בכדורסל

**נבחרת לוב בכדורסל** היא נבחרת הכדורסל הלאומית של לוב. 

הנבחרת סיימה פעמיים במקום החמישי באליפות אפריקה בכדורסל. בפעם הראשונה, בשנת 1965, היא סיימה במקום החמישי והאחרון בטורניר ובשנת 1970 היא סיימה במקום החמישי מתוך שבע נבחרות.
בשנת 1978 השתתפה שוב הנבחרת באליפות וסיימה במקום העשירי והאחרון.
בשנת 2009 לוב אירחה את אליפות אפריקה, בפעם הראשונה בתולדותיה, וסיימה במקום ה-11. 
בשנת 2025 הפסידה בכל משחקיה וסיימה במקום האחרון.
נבחרת לוב מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

לוב
קטגוריה:לוב: ספורט
נבחרת דרום אפריקה בכדורסל

**נבחרת דרום אפריקה בכדורסל** היא נבחרת הכדורסל הלאומית של דרום אפריקה. 

נבחרת דרום אפריקה נחשבת לנבחרת חלשה ולמרות שהשתתפה תשע פעמים באליפות אפריקה בכדורסל, ארבע פעמים מתוכן היא סיימה במקום האחרון. הישג השיא של הנבחרת הוא המקום התשיעי באליפות אפריקה בכדורסל בשנת 2003. נבחרת דרום אפריקה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

דרום אפריקה
כדורסל
נבחרת זמביה בכדורסל

**נבחרת זמביה בכדורסל** היא נבחרת הכדורסל הלאומית של זמביה. 

נבחרת זמביה השתתפה פעם אחת באליפות אפריקה בכדורסל בשנת 1989 וסיימה במקום העשירי.
נבחרת זמביה מעולם לא העפילה למשחקים האולימפיים או לאליפות העולם בכדורסל.

## כל אליפויות אפריקה

## הערות שוליים

זמביה
קטגוריה:זמביה: ספורט
דונה דונה

"**דונה דונה**" (בכתיב יידי: "**דאָנאַ דאָנאַ**") או "**דאָס קעלבל**" (מיידיש. בתרגום לעברית: "**ה[[עגל]]**") הוא שיר יידי שנכתב בארצות הברית ב-1940 על ידי אהרון צייטלין והולחן בידי שלום סקונדה. השיר זכה לפופולריות בארצות הברית ובמדינות אחרות בעולם, ובכללן ישראל, שבהּ בוצע לראשונה ב-1962 על ידי נחמה הנדל, שאף תרגמה את מילות השיר מיידיש לעברית.

השיר נכתב במקור עבור המחזמר ביידיש "אסתרק'ה", שהועלה בניו יורק בשנים 1940–1941. התרגום הראשון מיידיש לאנגלית נעשה על ידי סקונדה אך השיר לא זכה לפופולריות. ב-1956 תרגמו את השיר לאנגלית ארתור קודש וטדי שוורץ ושינו את מילות הפזמון מ"דאנא דאנא ... דאן" ל"דונה דונה... דון". בשנת 1960 ביצעה את השיר זמרת העם האמריקאית ג'ואן באאז, והשיר בביצועה זכה לפופולריות רבה. ב-1965 ביצע את השיר הזמר דונובן, שגם ביצועו זכה לפופולריות. כמו כן גם הזמרת הוולשית מרי הופקין ביצעה את השיר.

השיר תורגם לשפות רבות, ובכללן גרמנית, צרפתית, יפנית, רוסית ועברית. ביפן השיר אף הוכנס לתוכנית הלימודים בבתי הספר. לעומת זאת, המשטר הרודני בקוריאה הדרומית אסר בתקופה מסוימת את השמעת השיר בשל טענה כי הוא בעל נטייה קומוניסטית.

בין הזמרים שביצעו את השיר בולטים ג'ואן באאז, דונובן, נחמה הנדל, ג'וזי כץ (באלבום שבעים שמונים), חוה אלברשטיין (ביידיש), הצמד אבי עופרים ואסתר עופרים, תיאודור ביקל, אביבה סמדר, קלוד פרנסואה ופיטר סו ומארק וגם מקהלת הילדים הפינית טפיולה.

נראה כי משמעות המילים שבפזמון המקורי הן הקריאות שבהן נהגו העגלונים לעודד את סוסיהם המושכים את עגלתם. העורך המוזיקלי הוותיק, ישראל דליות, סיפר כי נחמה הנדל שתרגמה את השיר לעברית וביצעה אותו לראשונה בקול ישראל ב-1962, החליטה לשמור על מילות הפזמון שהתפרסמו באנגלית בביצועה של ג'ואן באאז.

בשנת 1983 פרסם המעבד גיל אלדמע את גרסתו לשיר.

## מילות השיר

## קישורים חיצוניים

* תווים לשיר
* סרטון השיר באנגלית בביצוע ג'ון באאז באתר יוטיוב
* סרטון השיר בעברית בביצוע נחמה הנדל באתר יוטיוב
* סרטון השיר ביידיש בביצוע נחמה הנדל באתר יוטיוב
* סרטון השיר ביידיש בביצוע אביבה סמדר באתר יוטיוב
* סרקטון השיר ביידיש בביצוע ליאו פולד באתר יוטיוב
* 

## הערות שוליים

קטגוריה:שירי 1941
קטגוריה:שירי 1962
קטגוריה:שירי נחמה הנדל
קטגוריה:שירי ג'וזי כץ
קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירים על בעלי חיים
פאלאצו דיי פריורי

**פאלאצו דיי פריורי** (איטלקית: **Palazzo dei Priori**), הנמצא בעיר פרוג'ה, נחשב לאחד המבנים העירוניים החשובים שנבנו במחצית השנייה של ימי הביניים (המאה ה-10 עד המאה ה-13) בידי עיריות באיטליה, בתקופה שבה העירייה הייתה ממשלת העיר.

הארמון שימש למטרה זו בשנים 1293–1443. היום זה עדיין מקום מושבה של חלק מהעירייה. בארמון נמצא  "אולם הנוטריונים" (Sala dei Notari), משכנה של גילדת החלפנים (Collegio del Cambio) מהמאה ה-15 ובו אולם להכרזות מסחריות (Sala dell'Udienza del Cambio) ומשכנה של גילדת הסוחרים (Collegio della Mercanzia). בקומות העליונות של הארמון שוכנת הגלריה הלאומית של אומבריה.

הארמון נקרא על שם הפריורי, הסמכות הפוליטית העליונה, ששלטה בעיר בימי הביניים.

הארמון ניצב בהשתלבות של עורק התחבורה המרכזי של העיר מימי הביניים, קורסו ואנוצ'י (Corso Vannucci) לכיכר המרכזית של העיר.

## תיאור המבנה
ארמון דיי פריורי נבנה בשלבים בסגנון גותי:
בשנים 1293-1297 הוא כונה בשם "הארמון החדש של העם" (Palatium Novum Populi). הפריורי, האזרחים הראשונים של העיר, הפכו אותו בשנת 1303 לארמון הנהגת העם (Capitano del Popolo). בשנים אלה הושלם חלקו הראשון של הארמון: חלונות בני שלושה חלקים - שלושה לחזית הכיכר ועשרה לאורך קורסו ואנוצ'י. בשנים 1333–1337 הוסיפו לחזית עוד שני חלונות בני שלושה חלקים, מרפסת, בה הוכרזו ההודעות הפומביות לציבור ומדרגות. המדרגות התחתונות נוספו רק בשנת 1902.

בשנת 1353 נוספו שישה חלונות, כדוגמת הקודמים, לאורך הקורסו, שער כניסה רחב-ממדים ומגדל מבוצר מקורי. בשנים 1429–1443 נוספו עוד שלושה חלונות ותוספת לבניין, ששימשה את גילדת החלפנים (Collegio del Cambio). במאה ה-16 הגיע המבנה לסיום בנייתו עם השלמת חלקו האחורי.

גג הארמון המקורי היה מבוצר, מוקף חומה ובו חרכי ירי. העוצמה של הביצורים סימלה את עצמאותה של העיר. בשנת 1610, כאשר העיר עברה לשליטת מדינת האפיפיור, הוסרו הביצורים מהגג, וכן נהרס החלק העליון של המגדל. בשנת 1860, עם כינון איטליה העצמאית, שבו הביצורים למקומם.

מעל לכניסה פוסלו דמויות של אריה ונשר. האריה הוא הסמל של האימפריה, של משפחת תומכי האפיפיור, והנשר הוא הסמל של המשפחה מפרוג'ה.

## תולדות הארמון
השליטה של ה"פריורי" (האזרחים הראשונים), החלה בפרוג'ה בשנת 1303. בעקבות סדרת מריבות בעיר, הוקם בה מוקד שלטוני על ידי הפודסטה (podestà) - הפקידות הבכירה בעיר - ונקרא ארמון הפודסטה (Palazzo del Podestà). הארמון האחרון עלה באש בשנת 1534 ושרידיו שולבו בארמון הבישוף.

בבית הרשות השופטת (Magistratura dei Priori) היו ארבעים וארבעה חברים. מכל אחת מהגילדות החשובות בעיר נבחרו עשרה נציגים. זמן הכהונה של כל נציג היה רק חודשיים. לגילדה של החלפנים, אשר משכנם היה סמוך לבית (עובדה המעידה על מעמדם), הייתה זכות נוכחות קבועה בבית. כמו כן, גם לגילדת הסוחרים היו שני מקומות קבועים בבית במקום האחד שהיה לאחרים. בשנת 1540, בעקבות ניצחונו של האפיפיור פאולוס השלישי, ב"מלחמת המלח" הפריורי שינו את שמה "Conservatori dell’Ecclesiastica Obbedienza" - שומרי הנאמנות הנוצרית. הארמון היה למושב האפיפיור יוליוס השלישי, שהיה המושל החדש של פרוג'ה. פסלו, שנעשה על ידי הפסל פרוג'ינו מוצב ליד הקתדרלה.

## מראות הארמון מבפנים

Grifo e del Leone (originali).jpg|הסמלים שהיו מעל הכניסה - המקוריים
Perugia 014.JPG|אולם ההכרזות המסחריות
Perugia 023.JPG|אולם הנוטריונים


## קישורים חיצוניים

* אתר המוקדש לארמון

## הערות שוליים

קטגוריה:אומבריה
קטגוריה:איטליה: מוזיאונים
קטגוריה:מבנים גותיים
קטגוריה:פרוג'ה
דוד מימון

**דוד מימון** (15 בפברואר 1929 – 14 במאי 2010) היה אלוף בצה"ל ונציב בתי הסוהר בשנים 1986–1987.

## קורות חייו
דוד מימון נולד בראשון לציון בן למשפחה מעולי יהדות תימן: אביו אהרון עלה לארץ ב-1906, ואימו שושנה הצטרפה אליו ב-1920. למד ב"חדר" ובתלמוד תורה, הצטרף בנעוריו לארגון ההגנה וב-1947 עבר קורס מכ"ים לבני עדות המזרח. עסק בפעילויות אבטחה באזור ראשון לציון והדרכה בגדנ"ע.

עם הקמת צה"ל הצטרף לחטיבת גבעתי יחד עם שלושה מאחיו. לאחר שאחיו  נהרג בקרב, הועבר מימון לתפקידי הדרכה בגדנ"ע ופיקד על חטיבת גדנ"ע תל אביב. ב-1956 חזר לתפקידים קרביים, שירת כמפקד יחידת הסיור ביחידת המיעוטים ובין השנים 1962 ל-1963 כקצין מבצעים בפיקוד הדרום. ב-1964 התמנה לסגן מפקד גדוד בחטיבת גולני.

ב־1965 התמנה למפקד מחוז הנגב והקים את חטיבת הערבה תקופה שהתאפיינה בחדירות מחבלים רבות מירדן. הצלחתו בהבאת רגיעה לאזור הביאה למינויו באפריל 1971 למפקד חטיבה 64 שהפעלה כחטיבה מרחבית ברצועת עזה, שפוצלה מהממשל הצבאי. בשנות כהונתו הוקמה יחידת רימון שתכליתה למגר את הטרור הפלסטיני ברצועה. לאחר סיום תפקיד זה יצא מימון ללימודי המזרח התיכון, ובמלחמת יום הכיפורים מילא משימות מיוחדות באוגדה 143 בפיקודו של אריאל שרון.

באוקטובר 1974 קודם לדרגת תת-אלוף ומונה למושל רצועת עזה וצפון סיני, תפקיד בו החזיק עד אוגוסט 1977. ב-1977 מונה לראש מינהל הסגל באגף כוח אדם. בתקופת מלחמת לבנון הראשונה מונה לאחראי על הסיוע האזרחי במדינה. בהמשך קודם לדרגת אלוף, מה שהפך אותו לאלוף הראשון ממוצא תימני בתולדות צה"ל, וכיהן כנשיא בית הדין הצבאי לערעורים. ב-1986 השתחרר מצה"ל.

לאחר שחרורו התמנה בדצמבר 1986 לנציב שירות בתי הסוהר. הוא התפטר מתפקידו באוקטובר 1987 על רקע הקושי בניהול מערכת בתי הסוהר בשל העלייה הגדולה במספר האסירים ובצפיפותם, ובעקבות מספר מקרים של בריחת אסירים. ב-1995 מונה לחבר בוועדת חקירה ממלכתית שחקרה את פרשת העלמות ילדי עולי תימן.

היה נשוי לשרה ונולדו להם שלושה ילדים. בנו אמיר מימון כיהן כשגריר ישראל בליטא וכיום מכהן כשגריר ישראל באוסטרליה. 3 חודשים לפני פטירתו, נישא לבת זוגו מזה 18 שנה לאה שקד.

ב-2014 נקרא רחוב על שמו בראשון לציון.

## ספריו
על תקופת שירותו בצה"ל כתב שני ספרים:
* "**הטרור שנוצח: דיכוי הטרור ברצועת עזה 1971–1972**", שמתאר את מיגור הטרור ברצועת עזה, הוצאת סטימצקי, 1993.
* "**עקבות בערבה: הלחימה במחבלים בערבה - דצמבר 1967 - מרץ 1971**", העוסק בתקופת שירותו כמפקד חטמ"ר ערבה, הוצאת אשא, 2005.

## לקריאה נוספת
* משה גבעתי, "**הישרדות בספטמבר - לקחים מבצעיים ממלחמות ישראל**", חולון: הוצאת 'רעות', תשע"ג-2013.
* יחידת בתי הדין הצבאיים, **ההיסטוריה תשפוט**, משרד הביטחון, 2019, עמ' 105

## קישורים חיצוניים

* דוד מימון, באתר מוזיאון ראשון-לציון
* פטירתו של אלוף (מיל') דוד מימון, אתר צה"ל, 14 במאי 2010
* 

## הערות שוליים

קטגוריה:לוחמי ההגנה
קטגוריה:אלופי צה"ל
קטגוריה:נשיאי בית הדין הצבאי לערעורים
קטגוריה:נציבי בתי הסוהר
קטגוריה:מחברי ספרי עיון ישראלים
קטגוריה:מפקדי חטיבת הערבה
קטגוריה:מושלי רצועת עזה
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת יום הכיפורים
קטגוריה:חיילי חטיבת גבעתי (תש"ח)
קטגוריה:אנשי היישוב ילידי הארץ
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1929
קטגוריה:ישראלים שנפטרו ב-2010
רגור

**רֶגוֹר** (בכתיב לועזי: **Regor**) או **γ במפרש**, נקרא גם **סוהייל אל מוחליף** (בערבית سهيل المحلف - "הנפלא של האמונה", אך שם דומה, "סוהייל אל וואזן", ניתן גם לכוכב λ במפרש ולכן השימוש בו פחות מקובל) הוא הכוכב הבהיר ביותר בקבוצת הכוכבים מפרש ואחד מהכוכבים הבהירים בשמים. מקור השם רגור הוא היפוך של השם רוג'ר (Roger) ונקרא על שם האסטרונאוט רוג'ר צ'אפי, שנהרג בתאונת אימונים לקראת שיגור אפולו 1. בעוד כ-9,000 שנים יהיה הקוטב השמיימי הדרומי סמוך לרגור כך שבחצי הדרומי של כדור הארץ הכוכב לא ישקע כלל ויראה בכל שעות הלילה.

## תכונות
רגור הוא למעשה מערכת מורכבת הכוללת לפחות שישה כוכבים במרחק של כ-840 שנות אור. אחד מכוכבי המערכת הוא כוכב וולף-ראייה הקרוב ביותר לכדור הארץ. בשל הספקטרום המיוחד של הכוכב הכפול רגור A, הכולל חוץ משילוב ספקטרום של שני כוכבים את קווי הפליטה המאפיינים כוכבי וולף ראייה, הכוכב מכונה גם "אבן החן של שמי הדרום".

### רגור A
רגור A (נקרא גם 2γ במפרש) הוא בעצמו כוכב כפול ספקטרוסקופי, המורכב מעל-ענק כחול עם מסה של כ-30 מסות שמש ורדיוס של כ-13 רדיוסי שמש, ומכוכב וולף-ראייה שבעבר היה בעל מסה של לפחות 40 מסות שמש, אך בדומה לכוכבים מסוגו איבד את רובה על ידי השלכה של שכבותיו החיצוניות ועקב כך הוא נשאר עם כ-10 מסות שמש ורדיוס של כ-3 רדיוסי שמש. העל-ענק הוא בהיר יותר ומאיר בעוצמה של פי 180,000 מהשמש, אך רוב הקרינה שלו נפלטת בתחום העל-סגול כתוצאה מטמפרטורת פני השטח הגבוהה שלו, כ-32,500 קלווין. הטמפרטורה של הכוכב מסוג וולף-ראייה גבוהה עוד יותר, כ-60,000 קלווין, אך בשל רדיוסו הקטן בהרבה, עוצמת ההארה שלו היא פי 100,000 מהשמש, כמעט כולה בתחום העל-סגול. שני הכוכבים ממשיכים להעיף החוצה ענני גז מסיביים: כוכב וולף-ראייה בקצב של פי 100 מיליון מרוח השמש (כשלוש מיליוניות מסת שמש בשנה) והעל-ענק בקצב של פי 4 מיליון מרוח השמש והתנגשות ענני הגז הנפלטים משני הכוכבים יוצרת קרינת X.

כוכבי וולף-ראייה מתפתחים במהירות גבוהה במיוחד ונראה שכוכב וולף-ראייה זה נמצא לקראת סיום חייו והוא צפוי להפוך לסופרנובה. גם בן הזוג, שהתפתחותו איטית יותר, צפוי לגורל דומה.

שני הכוכבים מקיפים זה את זה במחזור בן 78.5 ימים ובמרחק של מעט יותר מיחידה אסטרונומית.

### רגור D ,C ,B ו-E
במרחק של כ-15,000 יחידות אסטרונומיות מרגור A, נמצא רגור B (נקרא גם 1γ במפרש). זהו תת-ענק כחול עם בהירות מדרגה 4.27 שניתן להפרדה מרגור A באמצעות משקפת טובה או טלסקופ חובבים עם הפרדה זוויתית של יותר מ-40 שניות קשת. חוץ ממנו ניתן להבחין באמצעות טלסקופ בעוד שני כוכבים לבנים (רגור C ו-D) עם בהירויות מדרגה 8.2 ו-9.1 בהפרדה זוויתית של כ-60 וכ-90 שניות קשת. טלסקופ מקצועי מאפשר להבחין בכוכב נוסף, שנמצא במרחק זוויתי של פחות מ-2 שניות קשת מרגור D. זהו רגור E, שבהירותו היא מדרגה 12.5. 

## קישורים חיצוניים
* רגור באתר של ג'ים קלר
* רגור באנציקלופדיית המדע של דייוויד דארלינג
* 

 

קטגוריה:על-ענקים מסוג O
קטגוריה:תת-ענקים מסוג B
קטגוריה:מערכות מרובות כוכבים
קטגוריה:קבוצת הכוכבים מפרש
קטגוריה:כוכבים בהירים
קטגוריה:כוכבי וולף-ראייה
ויליאם פרנסיס ג'יוק

**ויליאם פרנסיס ג'יוק** (באנגלית: **William Francis Giauque**; 12 במאי 1895, מפלי ניאגרה , קנדה - 28 במרץ 1982, ברקלי, קליפורניה) היה כימאי קנדי וחתן פרס נובל לכימיה לשנת 1949 על עבודתו בחקר תכונות החומר בטמפרטורות הקרובות לאפס המוחלט.

## ביוגרפיה
ויליאם פרנסיס ג'יוק נולד בעיר מפלי ניאגרה, שבאונטריו, קנדה, ב-12 במאי 1895. הוריו של ג'יוק היו אזרחי ארצות הברית ולכן הם חזרו אליה יחד איתו, שם הוא החל ללמוד לראשונה בבית ספר ציבורי במישיגן. לאחר מות אביו בשנת 1908, חזרה משפחתו של ג'יוק למפלי ניאגרה, שם החל ללמוד במכללת מפלי ניאגרה. לאחר שסיים את לימודיו חיפש ג'יוק עבודה במפעלים שונים בעירו, לא רק בשביל התמורה הכספית, אלא גם כי רצה להתחיל קריירה כמהנדס חשמל, אך דבר זה לא עלה בידו.

## קישורים חיצוניים

* 

קטגוריה:זוכי פרס נובל לכימיה
קטגוריה:מדענים קנדים
קטגוריה:סגל הקולג' לכימיה באוניברסיטת קליפורניה בברקלי
קטגוריה:כימאים פיזיקליים
קטגוריה:זוכי מדליית אליוט קרסון
קטגוריה:אמריקאים שנולדו ב-1895
קטגוריה:אמריקאים שנפטרו ב-1982
אקורד גיטרה

[ממוזער|250px|שמאל|אקורד C/G מז'ור - אקורד דו מז'ור עם בס G - [אקורד מז'ורי|קוורטסקסטאקורד]]
**אקורד גיטרה** הוא אקורד, צירוף של שלושה צלילים או יותר אשר מנוגנים יחד בו זמנית באמצעות אצבעות המונחות על מיתרים שונים בגיטרה. היכולת לנגן אקורדים היא היכולת הנדרשת הבסיסית ביותר מרוב נגני הגיטרה. ישנם סוגי אקורדים רבים ולכל אקורד צליל מיוחד משלו.

גיטרות שונות זו מזו במספר המיתרים שלהן וכן באופן בו הן מכוונות. לרוב הגיטרות בהן משתמשים כיום במוזיקה הפופולרית יש שישה מיתרים אשר מכוונים (מן המיתר הנמוך אל הגבוה): **E-A-D-G-B-E**, אך יש גם גיטרות עם יותר מיתרים ופחות.

## דוגמאות לסוגי האקורדים הבסיסיים

Z או 1 = אצבע האינדקס (האצבע המורה)
M או 2 = צרדה(אמה)
R או 3 = קמיצה
K או 4 = זרת
O = מיתר פתוח (יש לפרוט על המיתר ללא לחיצה בשום נקודה או סריג על הצוואר)
X = מיתר שעליו לא מנגנים

### [[אקורד מז'ורי|אקורדים מז'וריים]]


Image:C-Dur offen.svg|C מז'ור
Image:D-Dur offen.svg|D מז'ור
Image:E-Dur offen.svg|E מז'ור
Image:F-Dur verschiebbar.jpg|F מז'ור
Image:G-Dur offen.svg|G מז'ור
Image:A-Dur offen.svg|A מז'ור
Image:H-Dur verschiebbar.jpg|B מז'ור


### אקורדים מינוריים

Image:C-Moll Barré.jpg|c מינור
Image:D-Moll offen.svg|d מינור
Image:E-Moll offen.svg|e מינור
Image:F-Moll Barré.svg|f מינור
Image:G-Moll Barré.jpg|g מינור
Image:A-Moll offen.svg|a מינור
Image:H-Moll verschiebbar.jpg|b מינור


### אקורדים עם 7 (ספטימה קטנה)

Image:C-Dur-7.jpg|C7
Image:D-Dur-7.jpg|D7
Image:E-Dur-7.jpg|E7
Image:F-Dur-7 Barré.svg|F7
Image:G-Dur-7.jpg|G7
Image:A-Dur-7.jpg|A7
Image:H-Dur-7.svg|B7


### אקורדים מינוריים עם 7 (ספטימה קטנה)

Image:C-Moll-7 Barré.jpg|Cm7
Image:D-Moll-7.jpg|Dm7
Image:E-Moll-7.jpg|Em7
Image:F-Moll-7 Barré.svg|Fm7
Image:G-Moll-7 Barré.jpg|Gm7
Image:A-Moll-7.jpg|Am7
Image:H-Moll-7 Barré.svg|Bm7


### אקורדים מושהים

Image:C-sus-4.jpg|Csus4
Image:D-sus-4.jpg|Dsus4
Image:E-sus-4.jpg|Esus4
Image:|
Image:G-sus-4.jpg|Gsus4
Image:A-sus-4.jpg|Asus4
Image:|


## [[אקורד כוח|אקורדי כוח]]

Image:F5-Powercord.jpg|F5
Image:D5-Powercord.jpg|D5
Image:C5-Powercord.jpg|C5
Image:A5-Powercord.jpg|A5


## ראו גם

* אקורד
* טבלטורה לכלים שונים
* פריטה על גיטרה

## קישורים חיצוניים
* ארכיון אקורדים לגיטרה באתר Ultimate Guitar Archive

קטגוריה:גיטרה
קטגוריה:תאוריית המוזיקה
גרשון רנרט

שמאל|ממוזער|200px|נוף סוריאליסטי, 1971, שמן על בד. גרשון רנרט.
**גרשון רנרט** (10 במרץ 1929 – 16 באפריל 2009) היה צייר ישראלי.

## ביוגרפיה
רנרט נולד במנהיים שבגרמניה. לאחר עליית הנאצים לשלטון בשנת 1933, ברחה משפחתו לצרפת ולאחר מכן בשנת 1935 עלו לארץ ישראל. הוא למד אמנות במכון אבני בתל אביב ובבית הספר לאמנות המדרשה ברמת השרון (כיום חלק מהמכללה האקדמית בית ברל) וחבר באגודת הציירים משנת 1961. הוא לימד ציור באוניברסיטת תל אביב. במהלך הקריירה ערך כ-65 תערוכות יחיד בארץ ובאירופה והשתתף בלמעלה מ-200 תערוכות קבוצתיות. ב-2007 הציג תערוכה בישראל לראשונה מזה 15 שנה.

נפטר באפריל 2009, ותרם את גופתו למדע, אך בהמשך הובא לקבורה. היה אב לאיריס ולעדי רנרט, מוזיקאי.

## קישורים חיצוניים
* 
* על הספר "חשופה" שנכתב על ידי מכבית אלדד וגרשון רנרט

## הערות שוליים

קטגוריה:ציירים ישראלים
קטגוריה:ישראלים שתרמו את גופתם למדע
קטגוריה:אישים הקבורים בבית הקברות קריית שאול
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:ישראלים שנולדו ב-1929
קטגוריה:ישראלים שנפטרו ב-2009